dinkjeug | DinkJeug 124172615
DinkJeug Podcast 4: Waarna soek jongmense in hul leiers?
28th January 2020 dinkjeugLEIER TOERUSTINGdinkjeug podcast, djp, jongmense, leiers, podcast, potgooi, waarna soek jongmense, waarvoor soek jongmense
Aan-die-brand Christene het 'n paar dinge in gemeen. Die belangrikste faktor is dat hulle lewens almal geraak is deur 3-5 volwassenes wat 'n lewende verhouding met Jesus het.
Ons doel by die kategese is om geloof by kinders en jongmense te vorm wat eendag ook deel sal vorm van hulle identiteit, oortuigings en lewenswyse as volwassenes. Daarom is jy so belangrik!
Luister na DJP 4: Waarna soek jongmense in hul leiers? by DinkJeug Podcast
Klik hier onder om die artikel wat voorheen op DinkJeug verskyn het, te lees.
Waarna soek jongmense in hul leiers?
DinkJeug Podcast 3: Rol van fasiliteerder
21st January 2020 dinkjeugLEIER TOERUSTINGdinkjeug podcast, djp, fasiliteerder, kategese, leier toerusting, podcast
Luister na DJP 3: Rol van fasiliteerder by DinkJeug Podcast
15th January 2020 dinkjeugHUISGELOOFfamilie, gesinne, huisgeloof, idees, kerk, kerk toe gaan, ouers, wenke
Hierdie reeks idees sluit aan by die "Ons huis oefen" boekie.
Lees 1 Korintiërs 12 om te ontdek hoe verskillende gawes en persoonlikhede saamwerk om een liggaam te vorm.
Probeer dink waar julle as gesin betrokke kan wees en met julle gawes kan dien.
Bederf jou kategeet
Neem vir jou kategeet 'n sjokolade of 'n kaartjie om vir hom of haar dankie te sê.
Gebruik elke Sondagmiddag se middagete as 'n geleentheid om mekaar uit te vra oor die oggend se erediens. Kyk of julle 'n speletjie daarvan kan maak om die boodskap van die oggend te onthou. Bid spesiaal vir die gemeente.
Plak die gemeente se almanak of belangrike datums op sodat julle dit by julle program kan inpas.
Probeer elke week 'n nuwe persoon in die gemeente ontmoet, of nooi iemand wat nie deel van die gemeente is nie saam na die erediens toe.
Neem vir julle predikant 'n spesiale pakkie of bel hom of haar na die erediens om te sê wat die diens vir julle beteken het.
Welkomkaartjies of -kruise
Maak spesiale kaartjies of kruise om vir besoekers aan julle gemeente uit te deel en hulle welkom te laat voel.
Opgestel deur ds Francois Maritz.
Vir die volledige boekie, kyk hier.
15th January 2020 dinkjeugHUISGELOOFdiensbaar, diensbaarheid, familie, gesinne, huisgeloof, idees, ouers, wenke
Dink saam oor wat elkeen in julle gesin se gawes is. Dink dan aan situasies in 'n doodgewone dag waarin mense hulp nodig het. Hoe kan julle julle gawes gebruik om in daardie situasies diensbaar te wees en te help?
Ruil take om
Ruil take of verantwoordelikhede in die huis vir 'n dag of week om. Wat het jy ontdek en ervaar toe jy iemand anders in die gesin se werk moes doen?
Doen in die gesin iets onverwags vir mekaar soos om iemand anders se bed op te maak, vir iemand koffie in die bed te neem, iemand se rug te masseer of iemand se kosblik te pak.
Doen as gesin iets diensbaar vir iemand wat siek is, wat so pas 'n nuwe baba ryker geword het of vir 'n eksamen moet leer.
Koekies vir die bure
Bak koekies of brood vir die bure en skryf 'n mooi kaartjie daarby.
Diensbaar by die kerk
Help as gesin by julle gemeente. Julle kan na die diens die tee skink, mense by die diens verwelkom, broodjies vir 'n uitreik-aksie maak of in die kerk se tuin werk.
DinkJeug Podcast 2: Hoe skop ek die jaar af?
13th January 2020 dinkjeugLEIER TOERUSTINGafskop, dinkjeug podcast, djp, idees, kategese, leier toerusting, podcast, wenke
Die eerste ontmoeting met jou kategesegroep vorm die basis vir die res van die jaar.
Hier is 'n paar praktiese wenke om daardie eerste dag vir almal 'n bietjie makliker en ge-makliker te maak.
Luister na DJP 2: Hoe skop ek die jaar af? by DinkJeug Podcast
10th January 2020 dinkjeugKAMPEimagine, imagine 2020, toolkit
Kry jou #imagine toolkit hier.
Alles wat jy nodig het om jou groep vir #imagine 2020 gereed te kry:
Dit kan op verskeie maniere gebruik word.
Jy kan kies hoe jy dit wil meng en pas.
Dit kan as aanvulling gebruik word indien jy reeds 'n program het.
Jy kan dit volgens jou konteks aanpas.
Dit kan ook as voorbereiding vir enige kamp of uitreik gebruik word – dit strek verder as #imagine!
Die materiaal is in Afrikaans en Engels beskikbaar.
Huisgeloof: Idees vir saam Bybel lees
9th January 2020 dinkjeugHUISGELOOFBybel lees, familie, gesinne, huisgeloof, idees, ouers, wenke
Wasgoedlyn met tekste
Span 'n tou soos 'n wasgoedlyn voor die venster. Elke keer wanneer julle 'n teks hoor wat vir julle belangrik is, skryf dit neer en knyp dit met 'n wasgoedpennetjie vas.
Skryf die week se erediensteks op 'n swartbord neer of plak dit teen die muur waar die hele gesin dit maklik kan raaksien.
Lectio Divina beteken letterlik in Latyn "heilige lees". Dit is 'n baie, baie ou manier om saam na die Bybelteks te luister. Gebruik die teks van die erediens, 'n Bybelleesplan of 'n Kinderbybel en kies 'n vaste tyd om dit saam te lees.
Lees die teks wat julle gekies het en gesels saam oor hierdie vrae:
Waaroor wonder jy? Wat dink jy beteken dit?
Wat val jou op? Wat dink jy wil God vir jou sê? (Moet jy iets doen, hoor of oordink?)
Waarvoor kan jy vir God dankie sê? Waarvoor kan ons God spesiaal vra?
Wat gaan jou laat onthou wat God deur hierdie Bybelgedeelte vir jou gesê het?
Teken 'n Bybel-tydlyn met die hoofgebeure in die Bybelverhaal. Google dit as julle vashaak. Besluit saam hoe julle dit op 'n plakkaat gaan uitbeeld. Probeer die Bybelverhale chronologies lees en dit op die tydlyn "inpas", soos die hele verhaal van Moses of 'n hele Bybelboek soos Johannes.
Vergelyk verskillende Bybelvertalings
Elkeen in die gesin kies 'n gunsteling-teksgedeelte in die Bybel. Lees dit dan in verskillende vertalings en let op die ooreenkomste en verskille.
Huisgeloof: Idees vir geloofsgesprekke…
9th January 2020 dinkjeugHUISGELOOFfamilie, geloofsgesprekke, gesinne, gesprekke, huisgeloof, idees, ouers, wenke
Laai die "Ons glo"-app af
Laai gratis die "Ons glo"-app af of besoek die webwerf www.onsglo.co.za. Hierdie app is ontwikkel sodat gesinne of omgeegroepe dit kan gebruik om 25 geloofstemas saam te ontdek.
Soet en suur
Vul 'n houer met soet en suur lekkers. Almal steek hulle hande in die houer en haal 'n lekker uit. As jy 'n soet lekker gevat het, vertel van iets moois wat op hierdie dag met jou gebeur het. As jy 'n suur lekker uitgehaal het, deel iets oor jou dag wat nie vir jou lekker was nie.
Kyk saam 'n fliek en gesels na die tyd oor wat julle daaruit geleer het. Besoek www.commonsensemedia.org. Onder "Reviews – movies" kan julle ander ouers se resensies oor gepaste flieks lees en vrae kry waaroor julle as familie saam kan gesels.
Herken die seisoene
Kyk hoeveel tekens van die spesifieke seisoen waarin julle nou is (somer, herfs, winter of lente) julle kan raaksien wanneer julle saam gaan stap of fietsry of met die motor ry. In die somer sal julle byvoorbeeld 'n sonhoed, 'n sproeier, 'n roomyskarretjie of 'n groen boom sien. Gesels oor God wat vir ons die seisoene gee.
Laat elke gesinslid 'n lied kies waarvan hy of sy baie hou (gospel of sekulêr). Luister saam daarna en Google die lirieke. Gesels oor die betekenis van die lirieke. Gesels oor hoe God by mense se ervarings van die lewe betrokke is.